stanford-oval/wikipedia huggingface dataset:
Universumi tyhjyydestä

| Universumi tyhjyydestä: Miksi maailmassa on jotain tyhjyyden sijaan> A Universe from Nothing: Why There Is Something Rather than Nothing |
| --- | --- |

Alkuperäisteos
Kirjailija:  Lawrence M. Krauss
Kieli:  englanti
Genre:  fysiikka, kosmologia
Kustantaja:  Free Press
Julkaistu:  2012
ISBN:  978-1-4516-2445-8
Suomennos
Suomentaja:  Veli-Pekka Ketola
Kustantaja:  Basam Books
Julkaistu:  2013
Ulkoasu:  sidottu
Sivumäärä:  254
ISBN:  978-952-260-175-9
Löydä lisää kirjojaKirjallisuuden teemasivulta
Universumi tyhjyydestä: Miksi maailmassa on jotain tyhjyyden sijaan on fyysikko Lawrence M. Kraussin vuonna 2012 julkaistu kirja. Kirja käsittelee nykyaikaista kosmologiaa ja sen vaikutuksia Jumalan olemassaoloon. Kraussin ajatukset tiivistyvät lainaukseen ”Unohda Jeesus. Tähdet kuolivat, jotta sinä voisit syntyä”.
Krauss käsittelee kirjassaan ihmisiä askarruttavia suuria kysymyksiä. Hän haastaa sekä jumalien että kaiken uskonnollisen olemassaolon. Kirja käsittelee maailmankaikkeuden kehitystä huumorilla ja kirjailla selityksillä höystettynä.
Krauss on Arizonan yliopiston professori, ja hän on tutkinut erityisesti kaikkeuden alkua ja loppua: miksi on olemassa jotain tyhjyyden sijaan?
Sisältö

Kirja päättyy Richard Dawkinsin jälkipuheeseen, jossa hän vertaa kirjan vaikutusta Darwinin Lajien synty -kirjan vaikutukseen. Krauss pitää vertausta ”suurellisena”. Christopher Hitchens lupasi kirjoittaa kirjan esipuheen ennen kuolemaansa, mutta oli liian sairas toteuttaakseen lupauksensa. Kirjan kirjoitusta varten Krauss lisäsi ja laajensi materiaalia luennosta, jonka hän piti Richard Dawkins Foundationille tasaisen, laajenevan universumin kosmologisista merkityksestä vuonna 2009 Atheist Alliance Internationalin konferenssissa. Kirja oli The New York Timesin myydyimpien kirjojen listalla tammikuussa 2012.
Vastaanotto

Fyysikko ja tieteenfilosofi David Albert kirjoitti  arvostelun The New York Timesiin sanoen kirjan epäonnistuneen avaamaan otsikonsa sisällön. Arvostelun mukaan Krauss ei selittänyt tarpeeksi selvästi, että tyhjyys tarkoittaa kvanttityhjyyttä eikä ”filosofin tai teologin ideaa 'tyhjyydestä'”.  Fyysikko Sean M. Carroll kommentoi kirjan synnyttämää  keskustelua kysyen ”Auttavatko modernin fysiikan ja kosmologian kehitys meitä ymmärtämään perustavanlaatuisia kysymyksiä: miksi universumi on olemassa, miksi ”fysiikan lait” ovat olemassassa, miksi fysiikan lait näyttävät tottelevan kvanttimekaniikkaa, miksi on tiettyjä funktioita kuten aaltofunktio ja Hamiltonin operaattori?  Yhdellä sanalla sanoen: ei. En näe mahdollisuutta, että ne voisivat auttaa ymmärtämään perustavanlaatuisia kysymyksiä.” Fyysikko George F. R. Ellis vastasi kysyttäessä mikäli Krauss on ratkaissut mysteerin miksi on jotain tyhjyyden sijaan: ”käsitys, että koko todellisuus voidaan täydellisesti ymmärtää fysiikan kaavojen avulla on fantasiaa. . . Krauss ei käsittele miksi fysiikan lait ovat olemassa, miksi ne ovat muotoutuneet niin kuin ovat, millaisina ne esiintyivät ennen universumin syntyä (johon hänen täytyy uskoa jos hän uskoo, että fysiikan lait loivat universumin).”  Matemaattinen fyysikko I. S. Kohli analysoi Kraussin kirjan tieteellisiä argumentteja ja tuli johtopäätökseen, että ”monet väitteet eivät kestä modernia suhteellisuusteoreettista eikä kvanttikenttäteoreettista tarkastelua kaarevassa aika-avaruudessa”.
Samantha Nelson antoi kirjalle arvosanan 'B' ja kommentoi, että kirja ”kuuluu vakaasti uusateistiseen leiriin. Se on kosmologin versio Dawkinsin kirjasta Sokea kelloseppä”, mutta huomautti, että ”kirjassa käsitteltävät teemat ovat niin monimutkaisia ja vielä monien huippufyysikkojen ja -kosmologien ymmärtämättömissä, joten ideoiden kirjoittaminen paperille tekee niistä entistä sekavampia”. New Scientist -lehdessä Michael Brooks kirjoitti: ”Krauss saarnaa ainoastaan käännytetyille. Näin ollen meidän tulisi olla onnellisia, että hän saarnaa niin viisaasti. Samaa ei voida sanoa Dawkinsin jälkipuheesta, joka on tarpeeton ja typerä”
Aiheesta muualla

Tuula Koukku: Universumi tyhjyydestä. Tiede 2/2104.
Valokaapelitutka

Valokaapelitutka käytössä
Valokaapelitutka eli OTDR (Optical Time Domain Reflectometer) mittaa tiedonsiirtoon käytettävän valokaapelin ominaisuuksia. Laite lähettää valopulssin kaapeliin ja mittaa miten valopulssi on muuttunut siirron aikana. Pulssi vaimenee valokaapelissa ja osa tehosta myös siroaa takaisin kaapelin alkupäähän. Tutkalla voidaan saada selville seuraavia ominaisuuksia: Kaapelin vaimennus, vaimennuksen jakautuminen pitkin kaapelia, jatkoksien vaimennukset ja etäisyydet, kaapelin pituus ja kaapelin mahdollisten katkoksien sijainnit.
Tiikeribarbi

| Tiikeribarbi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särkikalat Cyprinidae
Suku::  Puntigrus
Laji::  tetrazona
Kaksiosainen nimi
 Puntigrus tetrazona  (Bleeker, 1855) 
Synonyymit
 Barbodes tetrazona  Barbus tetrazona  Capoeta sumatraus  Capoeta tetrazona  Puntius tetrazona 
Katso myös
   Tiikeribarbi Wikispeciesissä   Tiikeribarbi Commonsissa 
Infobox OKNimi-testi OK: 
Tiikeribarbi (Puntigrus tetrazona) on särkikaloihin kuuluva kala. Se on suosittu akvaariokala.
Koko ja ulkonäkö

Tiikeribarbilla on neljä tummaa raitaa kellertävällä pohjalla, lähisukulaislajilla viisiraitabarbilla raitoja on viisi, mistä kertovat myös tieteelliset nimet (tetrazona = neliraitainen, pentazona = viisiraitainen). Evät ovat punaiset. Kuononkärki on koiraalla punainen, minkä avulla voi erottaa aikuisten yksilöiden sukupuolet toisistaan.
Alkuperä

Tiikeribarbi on kotoisin Sumatran ja Borneon joki- ja järvivesistä.
Käyttäytyminen ja lisääntyminen

Tiikeribarbi on todella aktiivinen kala ja saattaa näykkiä pitkäeväisten kalojen eviä. Niitä pidetään vähintään neljän yksilön parvessa, johon muodostuu tiukka nokkimisjärjestys.[lähde? ] Mitä suuremmassa parvessa tiikeribarbit elävät, sitä rauhallisemmin ne käyttäytyvät. Liian pienessä parvessa barbit kiusaavat usein parven pienimmän hengiltä, tai saattavat ahdistella muiden lajien kaloja.
Vesiolot ja ravinto

Pehmeä tai keskikova vesi, pH 6,5–7,5 , lämpötila 24–26 °C, akvaarion pituus vähintään 80 cm
Aiheesta muualla

Wikimedia Commonsissa on kuvia tai muita tiedostoja aiheesta .
Tiikeribarbi, Barbus tetrazona Makevaario – Akvaarioasiaa. Arkistoitu 29.1.2022. Viitattu 19.1.2021.
Holopainen, Laura: Tiikeribarbi Puntigrus tetrazona. LauraHolopainen.akvaario.org. Arkistoitu 28.9.2007. Viitattu 19.1.2021.
Sarakontu, Liisa: Tiikeribarbi Barbus tetrazona (Bleeker, 1855). Users.tkk.fi.  15.1.1996. Arkistoitu 16.7.2007. Viitattu 19.1.2021.
Tupakan Ystävät

| Tupakan Ystävät> Tiedot |
| --- | --- |
Tyylilaji:  pop rock
Kotipaikka:   Suomi
Laulukieli:  suomi
Levy-yhtiö:  Rocket Records, 2014–  
Infobox OKNimi-testi OK: 
Tupakan Ystävät on suomalainen pop rock -yhtye, joka perustettiin vuonna 2007.
Yhtye julkaisi ensimmäisen albuminsa The Friends of Tobago omakustanteena vuonna 2010. Vuonna 2014 yhtye solmi levytyssopimuksen Rocket Recordsin kanssa, joka julkaisi vuonna 2015 Tupakan Ystävien kakkosalbumin Elämisen riemu ja kurjuus.
Vuonna 2021 yhtyeessä soittavat Markku Palmunen (laulu ja kitara), Markus Pulkkinen (kitara), Hannu Lampinen (kitara), Pertti Setälä (koskettimet, viulu ja huuliharppu), Paavo Hako (basso), Velkki Mykrä (lyömäsoittimet), Yves Mykrä (rummut).
Albumit

The Friends of Tobago (2010,  Omakustanne)
Elämisen riemu ja kurjuus (2015,  Rocket Records)
Mummola (2016,  Rocket Records)
Tivoli Heinola (2020,  Rocket Records)
Universomo

| Universomo |
| --- | --- |

Yritysmuoto:  yksityinen (THQ:n alajaosto)
Perustettu:  2002
Lakkautettu:  2010
Kotipaikka:  Tampere, Suomi
Toimiala:  videopeliteollisuus
Tuotteet:  The Force Unleashed  de Blob
Omistaja:  THQ
Infobox OKVirheellinen NIMI-arvo: 
Universomo oli suomalainen vuonna 2002 perustettu mobiilipelejä kehittänyt yritys, jonka pääkonttori sijaitsi Tampereella. Yhtiöllä oli lisäksi studiot Los Angelesissa ja Helsingissä. Yhdysvaltalainen pelitalo THQ hankki sen omistukseensa 9. toukokuuta 2007. THQ ilmoitti 2. maaliskuuta 2010 studion lakkauttamisesta.
Universomon perustivat tamperelaiset Markku Hakala, Atte Kotiranta ja Lasse Hirvonen. Yritys ei saanut ulkoista rahoitusta ennen THQ-kauppaa, vaan toimi tulosrahallaan. Yhtiön myynti THQ:n omistukseen oli Hakalan mukaan luonnollinen teko, sillä yritysten arvomaailmat kohtasivat. Universomo oli ensimmäinen THQ:n hankkima mobiilipelitalo. Kauppasummaa ei kerrottu.
Universomo omisti muun muassa suomalaisen pelitalon Aukio Groupin.
Arvioita

Chop Sushi! -peli sai 9/10 PocketGamer arvostelussa.
de Blob -pelin J2ME-versio sai 7/10 PocketGamer arvostelussa.
Indiana Jones and the Lost Puzzles sai 7/10 PocketGamer arvostelussa.
Jedi Mind Tricks sai 7/10 PocketGamer arvostelussa.
Paws & Claws: Pet Vet sai 7/10 PocketGamer arvostelussa.
Playboy Games: Pool Party sai 6/10 PocketGamer arvostelussa.
Prison Tycoon sai 5/10 PocketGamer arvostelussa.
Super Fruitfall sai 8/10 PocketGamer arvostelussa.
Treasure Grab sai 8/10 PocketGamer arvostelussa.
Up sai 8/10 PocketGamer arvostelussa.
WWE Smackdown vs Raw 2010 sai 5/10 PocketGamer arvostelussa.
Pelit

Seuraavat pelit ovat Universomon kehittämiä:
| Vuosi | Peli | Pelialusta | Julkaisija |
| --- | --- | --- | --- |
| 2007 | 300: The Mobile Game | Mobiili | Warner Bros |
| 2010 | Beat City | Nintendo DS | THQ |
| 2007 | Bionicle Heroes | Mobiili | TT Games |
| 2002 | Bones - The First Adventure | Mobiili |  |
|  | Bones Adventuring Co. |  |  |
| 2006 | Bounce Out | mobiili | Real Networks |
| 2009 | Chop Sushi! | iOS | THQ Wireless |
| 2008 | De Blob | Android, BlackBerry, iOS, Mobiili (J2ME) | THQ Wireless |
| 2008 | Destroy All Humans! 2 | Mobiili | THQ Wireless |
| 2008 | Destroy All Humans! Crypto Does Vegas | Mobiili | THQ Wireless |
| 2008 | Emergency Mayhem | Mobiili | THQ Wireless |
|  | Gem Drop (2) | Mobiili | Real Networks |
| 2005 | Get Rich or Die Tryin' | Mobiili | Fathammer |
| 2006 | Gorillaz Entertainment System | mobiili | Real Networks |
| 2006 | Habbo Creatures | mobiili |  |
| 2006 | Habbo Dreams | mobiili |  |
| 2008 | Indiana Jones and the Kingdom of the Crystal Skull | Mobiili | THQ Wireless |
| 2009 | Indiana Jones and the Lost Puzzles | Mobiili | THQ Wireless |
| 2009 | Jedi Mind Tricks | Mobiili |  |
| 2007 | Juiced 2 | Mobiili | THQ Wireless |
| 2008 | Juiced Eliminator | mobiili | THQ Wireless |
| 2004 | Jumbo Rumble | Mobiili | Sumea |
| 2003 | Kloner - Together in the Dark | Mobiili |  |
| 2006 | LEGO Star Wars Episode III | Mobiili | THQ Wireless |
| 2006 | Lego Star Wars II: The Original Trilogy | Mobiili | THQ Wireless |
| 2008 | MX vs ATV Untamed | Mobiili | THQ Wireless |
| 2007 | Ocean's 13 | Mobiili | Warner Bros |
| 2008 | Pass The Pigs | iOS | THQ Wireless |
| 2009 | Paws & Claws: Pet Vet | iOS | THQ Wireless |
| 2006 | PileUp! | Mobiili | Real Networks |
| 2008 | Playboy Games Pool Party | Mobiili | THQ Wireless |
| 2009 | Prison Tycoon | iOS, Mobiili |  |
| 2008 | Puzzle Quest: Warlords | Mobiili | THQ Wireless |
| 2007 | Ratatouille: Cheese Rush | Mobiili | THQ Wireless |
| 2009 | Rollercoaster Rush | Windows, mobiili, iOS | Digital Chocolate |
| 2007 | Snood Blaster | Mobiili | THQ Wireless |
| 2005 | Star Wars: Battle Above Coruscant | mobiili |  |
| 2010 | Star Wars: Cantina Dash | iOS | THQ Wireless |
| 2008 | Star Wars: The Clone Wars | Mobiili | THQ Wireless |
| 2008 | Star Wars: The Force Unleashed | iOS | THQ Wireless |
| 2007 | Stones of Khufu | Mobiili | Real Networks |
| 2009 | Stunt Plane | Mobiili | Fathammer |
| 2007 | Stuntman: Ignition | Mobiili | THQ Wireless |
| 2004 | Sumo Smash! | Mobiili | Sumea / Digital Chocolate |
| 2009 | Super Fruitfall | mobiili, Blackberry | THQ Wireless |
| 2008 | Super Fruitfall - Puzzle Fun ! | iOS | THQ Wireless |
| 2004 | Trails of Terror - Mutiny | Mobiili |  |
| 2009 | Treasure Grab | iOS | THQ Wireless |
| 2009 | Up | Mobiili | THQ Wireless |
| 2008 | Wall-E | Mobiili | THQ Wireless |
| 2009 | WWE Smackdown vs. Raw 2010 | Mobiili | THQ Wireless |
Aiheesta muualla

Mobygames
Unic

Unic Oy oli osuuspankkiryhmään 1967 perustettu ATK-palvelutalo. Unic oli aikansa merkittävimpiä palkkahallinnon ja taloushallinnon ohjelmistojen tuottajia. Muita 1960–1980-luvun merkittäviä toimijoita atk-palvelualalla olivat muun muassa Nokian laskentakeskus, Tietotehdas Oy, Nixdorff Oy, Systek Oy.
Unic noteerattiin pörssin OTC-listalla 26.9.1988–20.12.1995.
Tietotehdas Oy, (josta myöhemmin tuli ensin TietoEnator Oy ja sittemmin Tieto Oyj), osti Unicin 1990-luvun puolivälissä. Sen jälkeen Unic toimi nimellä TT-Unic Oy (perustettu 28. joulukuuta 1995) ja myöhemmin nimellä TietoEnator Applications Oy ja Personec Oy. TietoEnator myi vuonna 2006 Personec Oy:n Nordic Capital -sijoitusyhtiölle. Yhtiön nimi on nykyään Aditro Oy.
Ohjelmistojen historia

Unic Oy:n toimintaan yhdistyi Tietotehtaan yhteydessä Valtion tietokonekeskuksen (VTKK) palkkaohjelmistot kuten HEPLA. Tietotehtaan puolelta tuli mm. Meritt -ohjelmistot ja HHP -palkkasovellus. 
Tietotehdas oli ostanut myös Tietovoima Oy:ltä Syslat palkkasovelluksen joka liittyi myös uuteen Unic Oy:n.
Yhtiön merkittävimpiä palkkahallinnon tuotteita ovat Master, Intime Open, Wintime, Fortime, Tikon ja Regime -nimiset palkka- ja taloushallinnon ohjelmistot. Nykyään ne tunnetaan nimillä Personec W , Personec F (ent. Fortime) ja Personec R (ent. Regime), Personec tikon (ent. Tikon).
Aiheesta muualla

Aditro Oy:n sivut
Vain elämää, kausi 11 – Joulukattaus

| Vain elämää, kausi 11 – Joulukattaus Eri esittäjiä |
| --- | --- | --- |

Kokoelmalevyn tiedot
 Julkaistu: 18. joulukuuta 2020
 Formaatti: digitaalinen
 Tyylilaji: pop, rock
 Kesto: 01.46.44 
 Levy-yhtiö: Kaiku Recordings
Listasijoitukset
  Suomen virallinen albumilista: 7.
TV-sarjan muut julkaisut
| Vain elämää, kausi 11 – Toinen kattaus 2020 | Vain elämää, kausi 11 – Joulukattaus 2020 | Vain elämää – kausi 12 ensimmäinen kattaus 2021 |
Vain elämää, kausi 11 – Joulukattaus on Vain elämää -televisiosarjan 11. tuotantokauden kolmas kokoelma-albumi, joka ilmestyi 18. joulukuuta 2020. Kaikki kappaleet julkaistiin singleinä kunkin jakson ensiesityspäivinä. Albumi nousi Suomen virallisen listan seitsemänneksi.
Kappaleet

| Raita | Esittäjä | Kappale | Pituus | Listasijat> Single | Listasijat> Radio |
| --- | --- | --- | --- | --- | --- |
| 1 | Stig | ”Mä lähden himaan” | 2:23 | — | — |
| 2 | Vesku Jokinen | ”Enkelin silmin” | 2:51 | — | — |
| 3 | Ressu Redford | ”Elämän kokoinen yksinäisyys” (Vantaan kokoinen yksinäisyys) | 2:51 | — | — |
| 4 | Arja Koriseva | ”Lempee” | 3:01 | — | — |
| 5 | Reino Nordin | ”Rakkauden Bermudan kolmio” | 2:59 | — | — |
| 6 | Mariska | ”Horros” | 3:14 | — | — |
| 7 | Herra Ylppö | ”Grafeenia” | 3:30 | — | — |
| 8 | Jannika B | ”Viimeinen päivä” | 3:30 | — | — |
| 9 | Ressu Redford | ”Heinillä härkien” | 2:38 | — | — |
| 10 | Jannika B | ”Valot pimeyksien reunoilla” | 3:54 | — | — |
| 11 | Herra Ylppö | ”Ikioma” | 3:59 | — | — |
| 12 | Arja Koriseva | ”Avaruus” | 3:35 | — | — |
| 13 | Stig | ”Kulkuset” | 2:12 | — | — |
| 14 | Mariska | ”Nallen joulu” | 2:28 | — | — |
| 15 | Vesku Jokinen | ”Tonttu” | 2:48 | — | — |
| 16 | Reino Nordin | ”Meidän valo” | 3:43 | — | — |
| 17 | Ressu Redford | ”Feliz Navidad” | 2:49 | — | — |
| 18 | Jannika B | ”Joulupukki matkaan jo käy” | 3:21 | — | — |
| 19 | Arja Koriseva | ”Joulusauna” | 3:29 | — | — |
| 20 | Reino Nordin | ”Maria” | 4:37 | — | — |
| 21 | Vesku Jokinen | ”Joulu piritalossa” | 4:11 | — | — |
| 22 | Super Janne‚ Mariska | ”Voiko pukki tulla?” | 3:30 | — | — |
| 23 | Stig | ”Piparia, piparia” | 2:35 | — | — |
| 24 | Herra Ylppö | ”Hei, tonttu-ukot, hyppikää!” | 4:22 | — | — |
| 25 | Reino Nordin | ”Jouluyö, juhlayö” | 3:14 | — | — |
| 26 | Herra Ylppö | ”Sikaiset lautaset” | 3:41 | — | — |
| 27 | Stig | ”Sydämeeni joulun teen” | 3:10 | — | — |
| 28 | Mariska | ”Hoopon joulu” | 3:25 | — | — |
| 29 | Vesku Jokinen | ”1939” | 3:39 | — | — |
| 30 | Jannika B | ”Meidän joulu” | 3:30 | — | — |
| 31 | Ressu Redford | ”Jouluna” | 3:08 | — | — |
| 32 | Arja Koriseva | ”Ave Maria” | 4:27 | — | — |
Vanessa Fernandes

| Mitalit | Mitalit | Mitalit |  |
| --- | --- | --- | --- |
|  Fernandes vuonna 2008 |  Fernandes vuonna 2008 |  Fernandes vuonna 2008 |  |
Maa:   Portugali
Triathlon
|  Olympialaiset  |  Olympialaiset  |  Olympialaiset  |  |
|  Hopeaa | Peking 2008 | triathlon |  |
Vanessa de Sousa Fernandes  (s. 14. syyskuuta 1985 Perosinho) on portugalilainen triathlonisti ja olympiamitalisti. Fernandes osallistui Ateenan olympialaisiin 2004 sijoittuen kahdeksanneksi. Neljä vuotta myöhemmin Pekingin olympialaisissa hän voitti olympiahopeaa. Hän edustaa SL Benficaa.
Vanessa Gilles

Vanessa Gilles (s. 11. maaliskuuta 1996 Châteauguay, Quebec, Kanada) on kanadalainen jalkapalloilija. Hän edustaa Olympique Lyonnaisin naisten joukkuetta ja Kanadan naisten jalkapallomaajoukkuetta. Hänen pelipaikkansa on puolustaja.
Gillesin perhe lensi Kiinan Shanghaista Kanadaan ennen hänen syntymäänsä. Hänen kunniakseen nimettiin Ottawaan Vanessa Gilles Park -puisto vuonna 2021. Gilles voitti Kanadan kanssa kultaa Tokion kesäolympialaisista vuonna 2021.
Ínachos

| Ínachos Ίναχος |
| --- | --- |
Alkulähde:  Lýrkeio-vuori  37°39′43″N, 22°33′06″E
Laskupaikka:  Argoliinlahti, Egeanmeri  37°35′8″N, 22°44′57″E
Maat:  Kreikka
Pituus:  42 km
Ínachos (kreik. Ίναχος), antiikin Inakhos (m.kreik. Ἴναχος, lat. Inachus), on joki, joka virtaa Argoliissa Peloponnesoksen niemimaan koillisosassa Kreikassa. Sen pituus on noin 42 kilometriä. Joki saa alkunsa Lýrkeio-vuorelta läheltä Lýrkeian ja Karyán kyliä. Se virtaa Argoliin tasangon halki Árgoksen kaupungin itäpuolelta ja laskee Egeanmereen kuluvaan Argoliinlahteen Néa Kíoksen kaupungin kohdalla.
Kreikkalaisessa mytologiassa joki sai nimensä joenjumalasta ja Argoksen kuninkaasta Inakhoksesta. Argoksen lisäksi joen lähellä sijaitsi antiikin aikana myös Tiryns.
Ulko-Hebridit

| Na h-Eileanan Siar Outer Hebrides |
| --- | --- |
 Ulko-Hebridien maisemaa
 Lippu:  Vaakuna
 Alueen sijainti Skotlannissa
 Koordinaatit: 57°46′N, 07°01′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Stornoway
Pinta-ala:  3 071 km²
Väkiluku (2015):  27 070
 – väestötiheys:  8,8 as./km²
Lyhenteet:  
 – ISO 3166:  GB-ELS
 
Hallintoalueen internetsivut
Ulko-Hebridit (gaeliksi Na h-Eileanan Siar, engl. Outer Hebrides), tunnetaan myös nimillä Western Islands ja Long Island (gaeliksi An t-Eilean Fada), on saariryhmä Skotlannin länsirannikolla ja yksi Skotlannin 32:sta hallintoalueesta (council area) nimellä Comhairle nan Eilean Siar. Ulko-Hebridit ovat osa Hebridien saaristoa; Sisä-Hebrideistä ne erottaa Minchinsalmi. Saaret ovat vuoristoisia, karuja, kosteita ja harvaan asuttuja. Comhairle nan Eilean Siarin hallintoalueella on arviolta 27 070 asukasta (vuonna 2015) ja sen pinta-ala on 3 071 neliökilometriä. Saarten pääkielet ovat gaeli ja englanti, pääelinkeinot lampaanhoito ja kalastus.
Saarilla on useita esihistoriallisia kohteita, kuten North Uistilla sijaitseva Eilean Dòmhnuillin crannog, ja kivikehiä, joista tunnetuin on Calanais tai Callanish.
Norjalaiset viikingit valloittivat saaret 800-luvulla. Norja luovutti ne Skotlannille vuonna 1266, mutta saarilla oli itsehallinto vuoteen 1748 asti.
Ulko-Hebrideihin kuuluvia saaria ovat muiden muassa Berneray, North Uist, South Uist, Barra ja St. Kilda. Vaikka Lewis ja Harrisiin viitataan usein kahtena eri saarena, on se itse asiassa yksi saari ja sellaisena Skotlannin suurin.
Vuonna 2001 viisitoista saarta oli asuttuja, eniten väkeä oli Lewis ja Harrisilla (19 918). South Uistilla, North Uistilla, Benbeculalla ja Barralla oli kullakin yli tuhat asukasta.
Uskonto

Lewisin, Harrisin ja North-Uistin väestö on pääosin protestantteja, tarkemmin sanottuna presbyteerejä, kun taas Barra, Benbecula ja South Uist ovat pääosin katolisia. Uskonnolliset erot eivät kuitenkaan aiheuta konflikteja saarten välillä. Kirkoilla ja uskonnolla on keskeinen merkitys Ulko-Hebridien elämässä. Presbyteriaanisilla Lewisillä, Harrisilla ja North Uistilla on sunnuntailla pyhäpäivänä edelleen keskeinen asema, mistä johtuen niillä kaupat ja julkiset palvelut eivät ole avoinna sunnuntaisin.
Aiheesta muualla

Kuvia tai muita tiedostoja aiheesta Ulko-Hebridit Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Tsgabu Grmay

| Tsgabu Grmay |
| --- | --- |

Henkilötiedot
Koko nimi:  Tsgabu Gebremaryam Grmay
Syntynyt: 25. elokuuta 1991 (ikä 33)
Kansalaisuus:   Etiopia
Pyöräilijä
Pituus:  175 cm
Paino:  63 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
2011–2012:  World Cycling Centre
Ammattilaisjoukkue(et)
2012–2014 2015–2017 2018 2019–2023:  MTN Qhubeka Lampre-Merida/Bahrain-Merida Trek-Segafredo Mitchelton-Scott / Team BikeExchange /  Team Jayco-AlUla
Suurimmat voitot
 Aika-ajon Afrikan-mestaruus 2015  Maantieajon Etiopian-mestaruus 2013–2015  Aika-ajon Etiopian-mestaruus 2013–2015, 2017−2019, 2023 
Tsgabu Gebremaryam Grmay (s. 25. elokuuta 1991 Mekele) on etiopialainen maantiepyöräilijä. Hän kilpaii ammattilaisena vuosina 2012–2023.
Grmay on voittanut aika-ajon Afrikan-mestaruuden 2015 sekä Etiopian-mestaruuden maantieajossa kolmesti ja aika-ajossa kuusi kertaa.
Saavutukset

Lähteet: Pro Cycling Stats, Cycling Archives
Saavutukset > Grand Tour -kilpailut

| Grand Tour | 2015 | 2016 | 2017 | 2018 | 2019 | 2020 | 2021 | 2022 |  |
| --- | --- | --- | --- | --- | --- | --- | --- | --- | --- |
|  Italian ympäriajo | 91 | — | — | — | — | — | — | — | — |
|  Ranskan ympäriajo | — | 92 | 73 | DNF | — | — | — | — | — |
|  Espanjan ympäriajo | 125 | 62 | — | — | 62 | 54 | — | — | — |
| --- | --- |
—: Ei osallistunut
DNF: Keskeytti kilpailun
Uljasjärvi

| Uljasjärvi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela, Hämeenlinna
Koordinaatit:  60°51′35″N, 24°01′04″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Pyhäjärven alue (35.93)
Laskujoki:  oja Rautijärveen 
Järvinumero:  35.934.1.003
Mittaustietoja
Pinnankorkeus:  123,6 m 
Rantaviiva:  3,377 km 
Pinta-ala:  0,2451 km² 
 fiUljasjärvi 
Uljasjärvi on Kanta-Hämeessä Tammelassa ja Hämeenlinnassa sijaitseva järvi, joka kuuluu Kokemäenjoen vesistön Loimijoen valuma-alueella Pyhäjärven alueeseen. Järvi kuuluu Myllyjoen valuma-alueella Pehkijärveen laskevaan Teuronjoen valuma-alueeseen, jonka keskusjärven eli Rautijärven itäiseen reittiin se kuuluu.
Maantiede

Järven pinta-ala on 25 hehtaaria ja sen pituus on 950 metriä ja leveys 350 metriä. Siihen laskee vain kolme metsäojaa, joista yksi tuo Kilpilammin vedet. Näiden lisäksi järveen laskee Suonjärvenjoki, joka on Suojärven laskujoki. Suojärvenjoen valuma-alueella on vielä seitsemän järveä. Uljasjärven luusua sijaitsee järven länsirannalla, josta saa alkunsa 350 metriä pitkä laskuoja Rautijärveen.
Järven rantaviiva on 3,4 kilometriä pitkä ja sen ranta on pääosin moreenipohjaista metsämaastoa. Suohon rajautuvia rantoja on vähän. Järvessä on yhdeksän saarta, joista yhteen on rakennettu loma-asunto. Rannoille on rakennettu kymmenisen loma-asuntoa ja yksi kiinteä asunto, joille johtaa tiet Teuron kylästä tai seututieltä 283. Tammelan ja Hämeenlinnan välinen raja kulkee järven pohjoisrajan suuntaisena.
Aiheesta muualla

Uljas- ja Rautijärven suojeluyhdistys: Verkkosivut (Arkistoitu – Internet Archive)
(35.9)